Maristova

Maristova, også kalt Maristuen, er et turiststed i Lærdal kommune i Sogn og Fjordane. Maristova ligger på 830 moh ved E16 over Filefjell, og den gamle Kongevegen.Oppslagsordet «maristova» i Store norske leksikon (oppdatert 2011, fri sitatrett) Maristova utgjør et høyfjellssenter med campingplass, hytter og annet. Historisk var Maristova skysstasjon ved Kongevegen, og offentlig eiendom fra den ble bygd på 1300-tallet til den gikk over på private hender i 1847.Per Birger Lomheim: «Gamle vegar i Indre Sogn», Årbok for Sogn 1998. Historielaget for Sogn (s. 87)

 Historikk 
Maristova er omtalt som sælehus (salustofa, herberge for veifarende) i 1358, og er etter all sannsynlighet oppkalt etter den hellige Margareta av Antiokia («Margaretarstofa a Filefjelli»,) i likhet med Maridalen.

Over Filefjell er en gammel ferdselsvei mellom øst og vest, særlig for bøndene i Valdres som hadde sin nærmest havn i Lærdal. Fjellstua Maristova ble trolig etablert så tidlig som omkring 1300. Bøndene i Lærdal og Borgund hadde ansvar for vedlikehold av «landsveien» gjennom Lærdal og dessuten skyssplikt både i dalen og på fjellet, for denne tunge plikten var de lenge fritatt for militærtjeneste og hadde redusert skatt. I 1793 ble «Den bergenske hovedvei» lagt over Hadeland, Valdres, Filefjell og til Lærdalsøyri der var båtskyss videre til Gudvangen eller Bergen. Denne «Kongeveien 1793» var den første kjørbare vei mellom øst og vest. 

Den eldste bygningen på Maristova er fra 1791, da det ble kjørevei over Filefjell, og i dag privat museum.nrk.no om Maristova Det første hotellet i sveitserstil ble bygd i 1888 og utvidet 1894. Maristuen Hotell ble totalskadd av brann 4. mai 1976, og et nytt apartementshotell stod ferdig i 1978.nrk.no om brannen på Maristuen 1976

Bilder

 Referanser 

 Eksterne lenker 

 «Opplev Maristova»

Kategori:Byggverk i Lærdal
Kategori:Hoteller i Vestland
Kategori:Samferdsel i Lærdal
Kategori:Næringsliv i Lærdal